पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. मन में लगन हो तो कोई काम असंभव नहीं। यही कहावत को पूरा करने की ठन चुके सेक्टर-४४ के गणेश शर्मा ने अपनी अपंगता को सफलता में बाधा नहीं बनने दिया।
१२वीं क्लास में ७८ फीसदी माक्र्स हासिल करने वाले गणेश भले ही बचपन से फिजिकली चैलेंज्ड है। वह ज्यादा वक्त तक बैठ नहीं सकते। मगर उनकी इच्छा है कि वह आईएएस अफसर बनकर अपने जैसे हैंडीकैप्ड लोगों का सहारा बनें।
गणेश घर से कहीं आ-जा नहीं सकते, इस लिए पढ़ाई का सफर फोन पर ही शुरू किया। आला अफसरों से बातचीत कर अपने लिए घर पर न सिर्फ टीचर्स की व्यवस्था करवाई, बल्कि एग्जाम भी घर से ही दिया।
सभी एग्जाम घर से ही दिए: गणेश ने बताया कि मैं कभी स्कूल नहीं गया। पांचवीं, आठवीं, दसवीं और 12वीं के एग्जाम भी घर से दिए। मैं आईएएस इसलिए बनना चाहता हूं, क्योंकि हर डिपार्टमेंट उसके टच में होता है। ऐसे में मैं हैंडीकैप्ड लोगों की हर तरह से हेल्प कर सकूंगा। मैंने देखा है, वो जहां भी जाते हैं, उनसे मिस बिहेव होता है। काम के लिए एक से दूसरे ऑफिसर के पास धक्के खाने पड़ते हैं। मैं उनकी हेल्प करना चाहता हूं।
एजुकेशन डिपार्टमेंट को कहा थैंक्स
गणेश ने कहा कि एजुकेशन डिपार्टमेंट के सहयोग से मुझे घर पर पढ़ाने के लिए दो टीचर्स पितांबर लाल शर्मा और तरसेम लाल शर्मा दिए। वे कई वर्षों से रोजाना मुझे घर पढ़ाने आते हैं। मैं इस सहयोग के लिए एजुकेशन डिपार्टमेंट को थैंक्स करना चाहता हूं। मैं घर पर ही नॉलेज की बुक्स पढ़ता रहता हूं। सेक्टर-17 की सेंट्रल लाइब्रेरी से फोन पर ही बुक्स मंगवा लेता हूं। टाइम पूरा होने पर लाइब्रेरी के कर्मचारी बुक्स ले जाते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva kas_Deva hin_Deva zho_Hant eng_Latn